CELEX: E2004C0371
Language: hu
Date: 2004-12-15 00:00:00
Title: EFTA Felügyeleti Hatóság határozata 371/04/COL. szám (2004. december 15.) az állami támogatásokkal kapcsolatos hatáskörökre vonatkozó eljárási és anyagi jogi szabályok 49. alkalommal a nagyberuházási projektekhez nyújtott regionális támogatás multiszektorális keretrendszerére vonatkozó iránymutatás 26. fejezetének törlésével történő módosításáról

10.3.2005   
            
            
               HU
            
            
               Az Európai Unió Hivatalos Lapja
            
            
               L 63/29
            
         
      EFTA FELÜGYELETI HATÓSÁG HATÁROZATA
   
   371/04/COL. szám
   (2004. december 15.)
   az állami támogatásokkal kapcsolatos hatáskörökre vonatkozó eljárási és anyagi jogi szabályok 49. alkalommal a nagyberuházási projektekhez nyújtott regionális támogatás multiszektorális keretrendszerére vonatkozó iránymutatás 26. fejezetének törlésével történő módosításáról
   AZ EFTA FELÜGYELETI HATÓSÁG,
   tekintettel az Európai Gazdasági Térségről szóló megállapodásra (1), és különösen annak 61–63. cikkére és 26. jegyzőkönyvére,
   tekintettel az EFTA-államok között létrejött, a Felügyeleti Hatóság és a Bíróság létrehozásáról szóló megállapodásra (2) és különösen annak 24. cikkére, 5. cikke (2) bekezdése b) pontjára és a 3. jegyzőkönyv I. része 1. cikkére,
   mivel az EGT-megállapodás állami támogatásra vonatkozó rendelkezéseinek a Felügyeleti és Bírósági Megállapodás 24. cikke értelmében az EFTA Felügyeleti Hatóság szerez érvényt;
   mivel a Felügyeleti és Bírósági Megállapodás 5. cikke (2) bekezdése b) pontja értelmében az EFTA Felügyeleti Hatóság az EGT-megállapodásban rögzített témakörökkel kapcsolatban közleményeket és iránymutatásokat bocsát ki, amennyiben azt a Megállapodás vagy a Felügyeleti és Bírósági Megállapodás kifejezetten előírja, vagy az EFTA Felügyeleti Hatóság szükségesnek tartja
   emlékeztetve az EFTA Felügyeleti Hatóság által 1994. január 19-én elfogadott, az állami támogatások területén alkalmazott eljárási és anyagi szabályokra (3);
   mivel az EFTA Felügyeleti Hatóság 1998. november 4-én a nagyberuházási projektekhez nyújtott regionális támogatás (4) multiszektoriális keretprogramjára vonatkozó iránymutatást 3 éves kezdeti próbaidőre elfogadta, mely érvényességét később 2002. december 31-ig, egyes ágazatokban pedig 2003. december 31-ig meghosszabbította;
   mivel az Európai Közösségek Bizottsága 2002. március 19-én új közleményt bocsátott ki a nagyberuházási projektek regionális támogatását összefogó multiszektoriális keretprogramra vonatkozó iránymutatásról (5).
   mivel az EFTA Felügyeleti Hatóság 2002. december 18-i 263/02/COL kollégiumi határozatában (6) az iránymutatás 26A. fejezeteként hasonló tartalmú keretprogramot fogadott el;
   mivel a 26A. fejezet tartalmazza az új multiszektoriális keretprogramot, amely ágazattól függően 2003. január 1-jén illetve 2004. január 1-jén lépett hatályba;
   mivel emiatt az előző, a nagyberuházási projektekhez nyújtott regionális támogatást összefogó multiszektoriális keretprogramot törölni kell,
   ELFOGADTA EZT A HATÁROZATOT:
   
               1.
            
            
               Az állami támogatásra vonatkozó iránymutatás 26. fejezetét törlik.
            
         
               2.
            
            
               Az EFTA-államokat írásban értesítik; a levél tartalmazza ezen határozat másolatát.
            
         
               3.
            
            
               Az Európai Közösségek Bizottságát az EGT-megállapodás 27. jegyzőkönyve d) pontja értelmében ezen határozat másolatának elküldésével értesítik.
            
         
               4.
            
            
               A határozatot az Európai Unió Hivatalos Lapjának EGT-részében és EGT kiegészítésében kell közzétenni.
            
         
               5.
            
            
               A határozat angol nyelvű változata a hiteles változat.
            
         
      Kelt Brüsszelben, 2004. december 15-én.
      
         
            az EFTA Felügyeleti Hatóság nevében
         
         
            az elnök
         
         Hannes HAFSTEIN
         
         Bernd HAMMERMANN
         
         
            kollégiumi tag
         
      
   
   
      (1)  A továbbiakban: EGT-megállapodás.
   
      (2)  A továbbiakban Felügyeleti és Bírósági Megállapodás.
   
      (3)  A legutóbb a Hatóság 305/2004/COL határozatával (még nem tették közzé) 2004. december 1-jén módosított, az EFTA Felügyeleti Hatóság által 1994. január 19-én elfogadott és kiadott, az EGT-megállapodás 61. és 62. cikke és a Felügyeleti és Bírósági Megállapodás 3. jegyzőkönyv 1. cikke alkalmazásáról és értelmezéséről szóló iránymutatás (HL L 231., 1994.9.3., EGT-kiegészítés 32.), a továbbiakban: állami támogatásra vonatkozó iránymutatás.
   
      (4)  HL L 111., 1999.4.29., 18. számú EGT-kiegészítés – a Bizottság közleményével összhangban – A nagyberuházási projektek regionális támogatását összefogó multiszektoriális keretprogram (HL C 107., 1998.4.7., 7. o.)
   
      (5)  HL C 70., 2002.3.19., 8. o.
   
      (6)  Még nem tették közzé.